Anders als die Andern

Anders als die Andern () 1919ko Richard Oswald ingeles zinema zuzendariaren film dramatikoa da, homosexualitatea positiboki irudikatu zuen lehen filmtzat jotzen dena.

Weimarko Errepublikak urtebete zuen Oswaldek filma egin zuenean. 1918ko azaroan zentsura bertan behera gelditu zenez gero, pelikula grabatzea erabaki zuen. Pelikulak hautsak harrotu zituen, eta 1920. urtean zentsura berrezarri zuten Alemanian. Urte hartan filma debekatu zuten: soilik mediku eta ikerlariek zuten hura ikusteko baimena. Hamarkada bat geroago, 1933an, nazismoak film horren kopiak erre zituen. Hala egin zuen sexu zientzietako institutuko artxiboekin ere. Baina nazismoak ezin izan zuen filma erabat desagerrarazi, kopia bat gorde baitzen Ukrainan. Municheko museoak aurkitu zuen kopia hori.

 Sinopsia 

Paul Korner da filmeko protagonista, maila ekonomiko altuko musikari homosexuala. Kurt Sivers biolin jotzaile gaztea ikasle hartzen du, eta maitemindu egiten dira. Gizartearen bazterketa eta ezin ulertua, eta legeen jazarpena eta errepresioa agertzen dira filmean. Hirschfeld doktorea ere ageri da, sexologoaren rola jokatzen. Sexologia lezio bat ematen du Kornerren familiarekin duen solasaldian zein publikoki egiten duen hitzaldian.

 Aktoreak 
 Conrad Veidt: Paul Körner
 Leo Connard: Körnerren aita
 Ilse von Tasso-Lind: Körnerren arreba
 Alexandra Willegh: Körnerren ama
 Ernst Pittschau: arrebaren senarra
 Fritz Schulz: Kurt Sivers
 Wilhelm Diegelmann: Siversen aita
 Clementine Plessner: Siversen ama
 Anita Berber: Else
 Reinhold Schünzel: Franz Bollek
 Helga Molander: Mrs. Hellborn
 Magnus Hirschfeld: Hirschfeld doktorea
 Karl Giese: Paul Körner (gaztea)

 Erreferentziak 

 Kanpo estekak 

Kategoria:Alemaniako film dramatikoak
Kategoria:Weimarko Errepublikako filmak
Kategoria:LGBTeei buruzko filmak
Kategoria:Zuri-beltzeko filmak
Kategoria:Alemaniako film mutuak
Kategoria:Zentsuratutako filmak